recursal/SuperWikiNEXT-32B huggingface dataset:
**עמנואל מנדל** (בגרמנית: **Emanuel Mendel**;‏ 28 באוקטובר 1839 – 23 ביוני 1907) היה נוירולוג ופסיכיאטר יהודי-גרמני, פרופסור באוניברסיטת ברלין, מנהל בית החולים הכללי בברלין ופוליטיקאי, חבר הרייכסטאג של הקיסרות הגרמנית.

חייו
----

עמנואל מנדל נולד בשנת 1839 בבּוּנצלאוּ שבשלזיה תחתית (כיום בולסלבייץ בפולין).
למד רפואה בברסלאו ובברלין. את תואר הדוקטור שלו קיבל ב-1860 בנושא אפילפסיה. בתחילה עבד כרופא מיילד. לאחר קבלת התואר עבד במרפאה של אדוארד היימן. בעקבות מחלה קשה של ד"ר היימן החל ב-1864 לנהל את המרפאה, וב-1868 הקים מרפאה פסיכיאטרית ברובע פנקו בברלין. בהמשך התמחה בנוירולוגיה ובפסיכיאטריה וקיבל את ההסמכה כמרצה באוניברסיטה ב-1873.

מ-1884 לימד פסיכיאטריה באוניברסיטת ברלין וכן פסיכיאטריה משפטית, והתמנה למנהלה של המרפאה הפסיכיאטרית. ב-1885 התפטר מניהול המרפאה, ועשר שנים מאוחר יותר מכר אותה לגוסטב שולינוס (Scholinus). ב-1882 ייסד מנדל את כתב העת "כתב העת המרכזי לנוירולוגיה" (*Neurologisches Centralblatt*), שאותו ערך עד מותו. בכתב עת זה פרסם גם פרויד.

עמנואל מנדל היה חבר במפלגת הקדמה הגרמנית. ביוזמתו נבנה ב-1905 בית חולים ברובע פנקו בברלין. קהילת פנקו העמידה לזכרו ב-1911 פסל בדמותו בגן בית החולים; בשנת 1935 סילקו הנאצים את הפסל, ומאז נעלם.
מנדל היה חבר ברייכסטאג (הפרלמנט הגרמני) מ-1877 עד 1881 והיה מעורב בחקיקה בנושאי בריאות.

עבודתו
------

תחומי ההתעניינות של מנדל היו שיתוק מתקדם, מאניה ואפילפסיה. הוא דגל בסינתזה של פסיכיאטריה ונוירולוגיה. ב-1893 החל להשתמש בתמצית של *Duboisia myoporoides*, מין עץ הגדל באוסטרליה, לטיפול במחלת פרקינסון. המרפאה והמעבדה שניהל היו קשורים (אך לא שייכים) לאוניברסיטה.

אחד מחיבוריו היה ספר לימוד לפסיכיאטריה לתלמידי רפואה (*Leitfaden der Psychiatrie für Studirende der Medicin*)

כתביו
-----

* *De operationibus ad sanandam epilepsiam adhibitis: Adjectis duabus observationibus]*. Berlin 1860.
* *Die progressive Paralyse der Irren.* Berlin 1880.
* *Die Manie. Eine Monographie.* Wien 1881. Nachdruck: VDM, Müller, Saarbrücken 2007, מסת"ב 978-3-8364-1899-7.
* *Der Hypnotismus*. Hamburg 1889.
* *Die hereditäre Syphilis in ihren Beziehungen zur Entwicklung von Krankheiten des Nervensystems.* Berlin 1896.
* *Leitfaden der Psychiatrie für Studirende der Medicin.* Enke, Stuttgart 1902. Machdruck: VDM, Müller, Saarbrücken 2006, מסת"ב 978-3-86550-935-2.

לקריאה נוספת
------------

* Uta Fleckner: *Emanuel Mendel (1839–1907). Leben und Werk eines Psychiaters im Deutschland der Jahrhundertwende*. Dissertation, Freie Universität Berlin, 1994.

קישורים חיצוניים
----------------

ויקישיתוף מדיה וקבצים בנושא **עמנואל מנדל** בוויקישיתוף
* ביוגרפיה של עמנואל מנדל (בגרמנית)

הערות שוליים
------------

1. ↑  ביוגרפיה של עמנואל מנדל (בגרמנית).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504410005171
* BnF: cb12566496z (data)
* GND: 119269112
* ISNI: 0000 0000 8148 7834
* LCCN: no2013069815
* NKC: nlk20010098832
* NLP: A22290771
* NTA: 075222280
* SUDOC: 034970460
* VIAF: 69047451
* WorldCat: lccn-no2013069815

 |
**עמנואל טרי** (נולד ב-21 באוגוסט 1996) הוא כדורסלן אמריקאי, המשחק בעמדת הסנטר בקבוצת אגווה קליינטה קליפרס מליגת הפיתוח של ה-NBA.

קריירה
------

### דנבר נאגטס

לאחר שלא נבחר בדראפט 2018, טרי ניסה את מזלו בליגת הקיץ של ה-NBA במדי דנבר נאגטס. הנאגטס התרשמו מאוד מהיכולת של טרי והחליטו לזמן אותו לסגל מחנה האימונים אבל נאגטס ויתרו על טרי לטובת קבוצת ליגת הפיתוח של ה-NBA קאנטון צ'ארג', שבאותו זמן שיתפה פעולה עם הנאגטס. טרי שיחק 20 משחקים בצ'ארג' והעמיד ממוצעים של: 8.1 נקודות ו-6.4 ריבאונדים.

### סו פולס סקייפורס

ב-5 בינואר 2019 עבר טרי לסו פולס סקייפורס מליגת הפיתוח של ה-NBA. בקבוצה טרי העמיד ממוצעים של: 15.9 נקודות, 8.1 ריבאונדים, 1.6 אסיסטים ו-1.3 חסימות.

### פיניקס סאנס

ב-27 בינואר 2019 חתם טרי על חוזה ל-10 ימי עם פיניקס סאנס מליגת ה-NBA. במשחקו הראשון ב-NBA רשם 5 נקודות, 3 ריבאונדים ו-2 חטיפות בהפסד קבוצתו 102–116 ללוס אנג'לס לייקרס שבאותה עונה סיימה במקום העשירי במערב.

### סו פולס סקייפורס

הוא עבר בטרייד לסו פולס סקייפורס (מאליק ניומן עבר לקאנטון צ'ארג')לאחר תקופה של 10 ימים עם פיניקס סאנס חזר טרי לסו פולס סקייפורס עד סוף העונה.

### באנוויט

ב-29 ביולי 2019 חתם טרי בבאנוויט הטורקית, מליגת העל הטורקית ומליגת האלופות בכדורסל. ב-20 משחקיו בקבוצה העמיד ממוצעים של: 10.8 נקודות, 7.9 ריבאונדים, 1.3 אסיסטים, 1.1 חסימות ו-1.1 חטיפות (בכל המסגרות).

### הפועל ירושלים

ב-1 במרץ 2020 חתם טרי בהפועל ירושלים מליגת העל בכדורסל ומליגת האלופות בכדורסל. באותה עונה עזר להפועל ירושלים להגיע לחצי גמר ליגת האלופות שם הובסו נגד בורגוס. בתקופתו בהפועל ירושלים טרי העמיד ממוצעים של: 9.3 נקודות, 6.9 ריבאונדים ו-1.4 אסיסטים (בעונה הסדירה של ליגת העל).

### הכוכב האדום בלגרד

ב־17 בספטמבר 2020 חתם טרי בהכוכב האדום בלגרד. ב-26 בדצמבר 2020 הקבוצה והשחקן הגיעו להסכמה וטרי עזב את הקבוצה.

### אגווה קליינטה קליפרס

לאחר שעזב את הכוכב האדום בלגרד חתם טרי באגווה קליינטה קליפרס.

קישורים חיצוניים
----------------

* עמנואל טרי, ברשת החברתית טוויטר
* פרופיל, באתר Basketball-Reference
* פרופיל, באתר eurobasket
* פרופיל, באתר ליגת ה-NBA
גרידת תפוז
גרידת ליים
קליפת מנדרינה מיובשת שניתן להשתמש בה כתבלין צ'נפי (אנ').
**גרידת פרי הדר** (באנגלית: **zest**) מיוצרת על ידי גירוד או חיתוך מקליפת פירות הדר (כגון לימון, תפוז, אתרוג וליים) טרייה, מיובשת, מסוכרת או כבושה במלח. את הגרידה ניתן להוסיף למאכלים בשביל להוסיף טעם.

במונחים של האנטומיה של הפירות, הגרידה מתקבלת מהאפיקארפ של הפרי, כאשר האפיקארפ והמסוקארפ מרכיבים את קליפתו של הפרי.

הכנה
----

לשימוש קולינרי משתמשים במגרדה, מגררת, מקלף ירקות, סכין לחם, או אפילו מכונת גירוד (אנ') בשביל לחתוך או לגרד את האפיקארפ מהפרי. דרך נוספת היא לפרוס את קליפת הפרי, ולחתוך את המסוקארפ של הפרי.

המסוקארפ, החלק הלבן של הקליפה מתחת לקליפה, עשוי להיות מריר, ולכן רצוי לא להוסיף אותו למאכל. ייתכן ובפרי יהיה מעט מסוקארפ, ולכן כדאי להשתמש בכל קליפת הפרי.

שונות בין פירות
---------------

יש לשים לב כי האפיקארפ והמסוקארפ משתנים בהתאם לגנטיקה של הפרי. ניתן למצוא פירות, כגון מנדרינות, שבהם רוב הקליפה היא אפיקארפ. לפומלות ולאתרוגים, יש מסוקארפ עבה יותר. המסוקארפ של פומלות, אשכוליות ותפוזים, הוא בדרך כלל מריר יותר. המסוקארפ של אתרוגים, ליים פרסי וקי ליים, הוא מתון יותר. יש לשים לב כי המסוקארפ הוא אכיל, וניתן להשתמש בו כאשר מכינים פירות מסוכרים.

שימושים
-------

פעמים רבות משתמשים בגרידה להוספת טעם וריח למאפים ולממתקים שונים, כגון פשטידות, עוגות, עוגיות, ביסקוויטים, פודינגים, מגדנים (אנ'), סוכריות ושוקולדים. הגרידה נוספת גם למנות מסוימות, למרמלדות, לרטבים, לסורבטים ולסלטים.

הגרידה היא מרכיב מרכזי במגוון תבלינים חמוצים ומתוקים, כולל לימון כבוש, צ'אטני, ומרמלדה. ליקרי לימון, כגון ליקור דה אורו (ספ') ולימונצ'לו, דורשים גרידת פרי הדר.

ניתן למצוא את הגרידה כקישוט במספר קוקטיילים, כגון אולד פאשנד ומרטיני יבש. לקבלת טעם וריח מקסימליים לקוקטיילים, כגון יין מתובל, משתמשים בסכין בשביל הגרידה.

ראו גם
------

* לימונן

קישורים חיצוניים
----------------

ויקישיתוף מדיה וקבצים בנושא **גרידת פרי הדר** בוויקישיתוף

הערות שוליים
------------

1. ↑  Bender, David (2009). *Oxford Dictionary of Food and Nutrition* (third ed.). New York: Oxford University Press. pp. 215. ISBN 978-0-19-923487-5.
2. ↑  "Orange & Orange Juice". *www.citrusbr.com*. Brazilian Association of Citrus Exporters. ארכיון מ-2020-01-21. נבדק ב-2021-02-18.
3. ↑  Karp, David (13 במרץ 2014). "The wild and elusive Dancy". *Market Watch*. Los Angeles Times. ארכיון מ-2021-03-21. נבדק ב-7 בדצמבר 2018. `{{cite web}}`:  (עזרה)
4. ↑  Seidemann, Johannes (13 ביוני 2005). *World Spice Plants*. ISBN 9783540222798. ארכיון מ-2021-05-19. נבדק ב-2021-08-16. `{{cite book}}`:  (עזרה)
**משה דגן** (**פיבוש**) (25 בינואר 1909 – 12 באוקטובר 1973) היה עיתונאי ועורך ישראלי.

חייו
----

דגן נולד בשם **משה פיבוש** בינואר 1909 בעיר יאשי שברומניה. למד משפטים באוניברסיטת בוקרשט.
היה חבר "השומר הצעיר", ובשנת 1933 עלה לארץ ישראל כחלוץ עם קבוצה שעשתה הכשרתה בשער העמקים. היה חבר קיבוץ השומר הצעיר במגדיאל ועבד בחקלאות.

כעבור שנתיים, ב-1935, עם היווסדו של עיתון "הבוקר", עבר לעסוק בעיתונות. הוא עבד בעיתון שנים רבות, תחילה ככתב ואחר-כך כעורך חדשות. משנת 1943 היה עורך חדשות החוץ של "על המשמר", ומשנת 1952 היה עורך חדשות ב"הארץ" עד לפטירתו.

היה חבר הנהלת אגודת העיתונאים, וחבר הנהלת מועצת העיתונות בישראל מ-1966.

דגן היה נשוי לאסתר לבית צוקרמן, ילידת אונגני, חברת השומר הצעיר בבוקרשט שעלתה ארצה ב-1933, עד מותה ב-1957, והיה אב לשלושה: עודד, נורית ושלומית.  

בהמשך נישא לציירת ואמנית האמייל רות אַריון (1912–1988), ממייסדי כפר האמנים עין הוד, והיה נשוי לה עד מותו.

באביב 1973 חלה במחלת לב, ולאחר אשפוז ממושך, נפטר כעבור כחצי שנה בביתו שבעין הוד.
נקבר בבית עלמין הדרום בחולון.

לקריאה נוספת
------------

* 'משה דגן', בתוך: **ספר השנה של העיתונאים**, 1974, עמ' 357. (הספד)

* 'Dagan, Moshe,' in: *Who's who in Israel and in the work for Israel abroad*, 1972, p. 83.

קישורים חיצוניים
----------------

* משה דגן, דבר, 14 באוקטובר 1973 (נקרולוג)

הערות שוליים
------------

1. ↑  אסתר דגן, דבר, 15 בדצמבר 1957 (נקרולוג);
אסתר דגן, דבר, 15 בדצמבר 1957 (מודעת אבל).
2. ↑  משה דגן באתר חברה קדישא ת"א–יפו.
זכוכית מגדלת
**זכוכית מגדלת** היא עדשה קמורה יחידה המשמשת לקבלת דמות מוגדלת של עצם. משתמשים בזכוכית המגדלת כדי לראות בפירוט עצמים קטנים, או כיתוב זעיר.

במוצרי תוכנה ובאתרי אינטרנט רבים משמש סמל של זכוכית מגדלת לסימון הפעולה "חיפוש".

היסטוריה
--------

מיקוד אור שמש דרך זכוכית מגדלת
מכשיר ההגדלה של השענים והיהלומנים מכיל עדשות רבות ואין לו ידית אחיזה. אולם הוא עדיין מכונה "זכוכית מגדלת".
זכוכית מגדלת היא אחד ממוצרי האופטיקה המצויים בשימוש הציבור הרחב מזה מאות שנים. היא מוזכרת רבות בספרות בלשית מן המאות הקודמות, כגון סיפורי שרלוק הולמס. אם כי כיום בלשים, מדענים, שענים, אנשים עם לקות ראייה ואנשים אחרים הזקוקים להגדלת הנראה, משתמשים במכשירים משוכללים יותר. דוגמאות למכשירים כאלה הן המיקרוסקופ האופטי, הטלסקופ והטלוויזיה במעגל סגור. רבים מן המכשירים האלה מכילים עדשות שדומות לזכוכית המגדלת.

ניתן להשתמש בזכוכית מגדלת גם להדלקת אש, באמצעות מיקוד קרני השמש. שימוש כזה בעדשות תועד לראשונה על ידי ארכימדס ביוון העתיקה. שימוש זה כיום הוא בגדר קוריוז בלבד.

מבנה ואופן הפעולה
-----------------

דמותו של גוף הנמצא במרחק קטן ממרחק המוקד של עדשה מרכזת תהיה מוגדלת
זכוכית מגדלת היא מכשיר פשוט המורכב מעדשה אחת, מסגרת וידית אחיזה. העדשה עשויה מזכוכית או מפלסטיק, ובדרך כלל מוקפת במסגרת ומחוברת לידית אחיזה קצרה. דגם אחר של זכוכית מגדלת מכיל רגלית להצבה על שולחן העבודה, במקום ידית אחיזה.

זכוכית מגדלת מתבססת על התופעה שבה דמותו של גוף הנמצא בין עדשה מרכזת למוקד שלה (u<f), היא גדולה יותר מהגוף, רחוקה יותר מהעדשה לעומת הגוף וישרה יחסית לגוף. דמות זו היא דמות מדומה משום שהיא אינה נוצרת בעקבות מפגש של קרני אור ממשיות, אלא בעקבות מפגש המשכיהן.

ההגדלה של זכוכית מגדלת תלויה ברדיוס הקימור שלה ובחומר שממנו היא עשויה (היא מבוטאת בנוסחת לוטשי העדשות). כדי לקבל דמות מוגדלת מקסימלית, על המרחק שבין העצם לעדשה להיות קטן ממרחק המוקד. במעבדות נהוג לשבץ את הזכוכית המגדלת במתקן נייח וקבוע, במרחק מתאים מהשולחן משיקול של נוחות.

ראו גם
------

* מונוקל
* משקפיים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **זכוכית מגדלת** |
| ויקיציטוט ציטוטים בוויקיציטוט: **זכוכית מגדלת** |
| ויקישיתוף תמונות ומדיה בוויקישיתוף: **זכוכית מגדלת** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4720219-1

 |
**בניטו גארסיה קאנו** (בספרדית: **Benito García Cano**,‏ 3 באפריל 1915 – 24 באוגוסט 1999) היה כדורגלן ספרדי ששיחק בעמדת הבלם בשנות ה-30 וה-40 של המאה ה-20 שנודע בשמו הפרטי, **בניטו**. שיחק שש שנים במדי ברצלונה, עמה זכה בגביע הספרדי ובאליפות ספרד. כמו כן היה גם מאמן כדורגל ויזם, מהמקימים של רשת חנויות ספורט, "בניטו ספורטס".

קריירה
------

בניטו החל את הקריירה שלו במספר קבוצות קטנות. תחילה בבטיס דה קווטרו קמינוס, בהמשך בפניה אלברס דה מדריד ולאחר מכן בנסיונל מדריד. ב-1938 שיחק בקרטחנה, וכעבור שנה חתם בשורות ברצלונה, מהקבוצות הבכירות בכדורגל בספרד. בעונת 1940/1941 החל לשחק באופן תדיר בהגנת הקבוצה. בעונת 1941/1942 התקשתה ברצלונה בליגה והייתה על סף ירידה לליגה השנייה, אך בזכות מספר ניצחונות במחזורי הסיום של העונה נמנעה מכך. חרף חוסר ההצלחה בליגה, זכתה ברצלונה בסוף העונה בגביע הספרדי. במשחק הגמר שנערך ב-21 ביוני 1942 נגד אתלטיק בילבאו פתח בניטו בהרכב ברצלונה וסייע לקבוצתו לנצח 4–3 בהארכה. בעונת 1944/1945 ערך 5 הופעות בליגה ולקח חלק בזכייתה של ברצלונה באליפות השנייה בתולדותיה. בסיום העונה, בגיל 30, פרש ממשחק.

בניטו אמנם לא היה קטלאני, אך בזכות תקופתו בברצלונה, בירת קטלוניה, זכה להשתתף במשחק ידידות של נבחרת קטלוניה ב-1942.

לאחר שפרש ממשחק, החל בניטו לעסוק כמאמן כדורגל. במהלך השנים אימן באופן בלעדי קבוצות ברחבי קטלוניה, כולן בליגות הנמוכות בספרד. תחילה אימן ארבע שנים את סנט אנדראו שמברצלונה, והוא הוביל אותה להעפלה לליגה השנייה ב-1950. בעונת 1951/1952 אימן את בדלונה שבקרבת ברצלונה, גם היא בליגה השנייה, אך בסיום העונה ירדה הקבוצה לליגה השלישית. בהמשך אימן את טראסה ומנרזה, לשתיהן עזר לזכות באליפות הליגה השלישית, אאורופה ולסיום מטארו. ב-1961 חדל מעבודתו כמאמן.

ב-1943, עוד בזמן שהיה שחקן ברצלונה, הקים ביחד עם חברו לקבוצה מריאנו מרטין רשת חנויות ספורט שזכתה להצלחה לאורך השנים ונודעה בהמשך בשם "בניטו ספורטס". ב-24 באוגוסט 1999 הלך בניטו לעולמו, בגיל 84.

תארים
-----

### כשחקן

ברצלונה
* אליפות ספרד: 1944/1945
* הגביע הספרדי: 1941/1942

### כמאמן

סנט אנדראו
* אליפות הליגה השלישית בספרד: 1949/1950

טראסה
* אליפות הליגה השלישית בספרד: 1953/1954

מנרזה
* אליפות הליגה השלישית בספרד: 1955/1956

לקריאה נוספת
------------

* Toni Closa; Josep Pablo, José Alberto Salas i Jordi Mas (2015). *Gran diccionari de jugadors del Barça* (בקטלאנית). Editorial Base. ISBN 978-84-16166-62-6.
* Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. מסת"ב 8492294434

קישורים חיצוניים
----------------

* פרופיל, באתר BDFutbol
* Benito Garcia Cano באתר webdelcule

הערות שוליים
------------

1. ↑  ¿Quienes somos? Un recorrido en el tiempo, אתר Benito Sports
2. ↑  Muere Benito, defensa histórico de los años 40,‏ מונדו דפורטיבו, 26.8.1999, עמ' 11
הרב יונה כהן בילדותוהרב **יונה כהן** (מכונה **ר' יונה פולטבר** על שם עיר הולדתו פולטבה. ה'תרנ"ח - כ"ב בשבט ה'תש"ט) היה מנהל ישיבות תומכי תמימים המחתרתיות ברוסיה הסובייטית, מראשי "ועד הבריחה" בלבוב ומארגן "הבריחה הגדולה" של אלפי חסידי חב"ד מרוסיה בשנים ה'תש"ו וה'תש"ז. נאסר, הוגלה לסיביר ונרצח בעינויים בשל פעילותו המחתרתית לשמירת יהדות בברית המועצות.

הלחין את הניגון "שהשלום שלו", שבוצע בין היתר על ידי הזמר נמואל הרוש והופיע באלבום צמאה 5 בביצוע עמיר בניון.

ביוגרפיה
--------

נולד בפולטבה והתחנך בישיבת תומכי תמימים בלובביץ', בשצ'דרין, בקרמנצ'וג וברוסטוב על הדון.

בה'תרצ"ה החל לנהל את ישיבות תומכי תמימים במקום הרב אברהם דרייזין שהחליף את הרב אלחנן דב מרוזוב בתפקיד. בשנת ה'תש"ו ניהל את הבריחה הגדולה ביותר בהיסטוריה של חסידי חב"ד מברית המועצות, שכונתה "הבריחה הגדולה", והבריחה אלפים באמצעות דרכונים פולניים מזויפים, זאת במסגרת פעילותו ב"ועד הבריחה" בלבוב.

לאחר שנתגלתה הבריחה, הסתתר מעין המשטר בלבוב, לאחר מכן שהה במוסקבה ועבד במפעל קטן שהקים אברהם אשר קוגן. מאוחר יותר עבר להסתתר בלנינגרד. בלנינגרד הוא נתפס ונאסר בעקבות הלשנה בי"ט בכסלו ה'תש"ח, ומאוחר יותר הוגלה לסיביר, שם נרצח תוך עינויים והכאות.

לקריאה נוספת
------------

**אוצר החסידים**, חלק ד' - בברית המועצות ובפולין. עמ' 235 - 250. יוסף אשכנזי, הוצאת חזק ה'תשע"ה.

קישורים חיצוניים
----------------

* שירו 'שהשלום שלו': בביצוע חוני גרונבלט קובץ צליל, בביצוע בני פרידמן
**יונה נודדת** (שם מדעי: *Ectopistes migratorius*) היא מין עוף ממשפחת היוניים שהוכחד בידי האדם מן העולם בתחילת המאה ה-20.

מאפיינים
--------

היונה הנודדת הייתה עוף חברתי בצבע אפור-כחלחל, שהיה קטן במקצת מיונת סלעים ונפוץ בהמוניו באמריקה הצפונית. להקות עצומות של יונים נודדות היו מכסות בסתיו את פני השמיים בצאתן לדרכן לאמריקה הדרומית. במאה ה-19 אמדו את מספרן בכמה מיליארדי פרטים. לעיתים מנתה להקה אחת כמיליון פרטים. הן חיו בקבוצות גדולות וכך גם עפו, ירדו לנוח וקיננו. הן היו נאספות בלהקות ענק כדי לקנן ולעיתים היו מקימות מאות קינים על עץ בודד. הנקבה הייתה מטילה ביצה אחת בכל עונה.

כיוון שהיו בקבוצות גדולות, היו היונים הנודדות מטרה נוחה לקטל. בני אדם ירו בהן, הממו אותן באלות בעודן ישנות על הענפים, וחטפו מהן את גוזליהן מקניהן. ציפורים אלו, שקודם לכן נראו בהמוניהן, נעלמו כליל בתוך 25 שנים. הלהקה האחרונה בת כרבע מיליון פרטים הושמדה ביממה אחת בתחרות ציד ב-1896. מארגני התחרות ידעו כי להקות נוספות של יונים נודדות לא ייראו עוד. מרתה, היונה הנודדת שהייתה הפרט האחרון של המין, מתה בגן החיות של סינסינטי ב-1 בספטמבר 1914.

קישורים חיצוניים
----------------

ויקישיתוף מדיה וקבצים בנושא **יונה נודדת** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
 |

* יונה נודדת, באתר אנציקלופדיה בריטניקה (באנגלית)
* יונה נודדת באתר הרשימה האדומה של IUCN
* יוני שדמי, היונה הנודדת (\*מתה), באתר כלכליסט, 8 באפריל 2010

תצלום של יונה נודדת משנת 1898
ביצה של היונה

הערות שוליים
------------

1. ↑  יונה נודדת באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529577505171

 |
פירוש נוסף ערך זה עוסק בגבעות באנטארקטיקה. אם התכוונתם לאוסטרליה המערבית, ראו גבעות טרנר.

**גבעות טרנר** (באנגלית: **Turner Hills**) היא קבוצת גבעות בארץ אואטס, שבאנטארקטיקה.

הגבעות ממוקמות בין קרחון אסטרו וקרחון נמרוד, בצפון-מערב רכס מילר.

גובהן של הגבעות 2,004 מטרים מעל פני הים.

היסטוריה
--------

### גילוי ומיפוי הגבעות

הגבעות מופו על ידי הסקר הגאולוגי של ארצות הברית, בהתבסס על סקרים טלורומטריים ועל תצלומי אוויר שצולמו על ידי צי ארצות הברית בין השנים 1960–1962.

### מקור השם

שמן של הגבעות ניתן להן על ידי הוועדה המייעצת לשמות אנטארקטיים.

הגבעות נקראות על שמו של דוקטור מורט ד. טרנר (Mort D. Turner) מהקרן הלאומית למדע של ארצות הברית. טרנר היה מנהל התוכנית לחקר מדעי הקוטב מאז שנת 1959. טרנר חקר את הגאולוגיה של העמקים היבשים מקמרודו בין השנים 1959–1960, ובשנים שלאחר מכן שימש כנציג תוכנית המחקר האנטארקטית של ארצות הברית באנטארקטיקה.

קישורים חיצוניים
----------------

* גבעות טרנר באתר הסקר הגאולוגי של ארצות הברית
* גבעות טרנר באתר הגאזט האנטארקטי של ממשלת אוסטרליה
* גבעות טרנר באתר הגאזט האנטארקטי המשווה SCAR של ממשלת אוסטרליה
* גבעות טרנר באתר mindat
* מפת אזור גבעות טרנר
* מחשבון מרחקים - המרחק מגבעות טרנר לאתרים סמוכים

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6  מידע גאוגרפי והיסטורי
3. ↑  מידע גאוגרפי
במדעי המחשב, **אטומיות** היא הדרישה שאוסף פעולות יתבצעו ביחד, אם בכלל. לדוגמה, אם ראובן מורה לבנק להעביר 100₪ מחשבונו לחשבונו של שמעון, מותר לבנק לסרב להוראה ומותר לו להענות לה. אך אסור לו רק לגרוע 100₪ מחשבונו של ראובן או רק להוסיף 100₪ לחשבונו שמעון מבלי לבצע את החצי השני של הפעולה. רצף הפעולות נקרא **תנועה** (או **טרנזקציה**). מקור המילה "אטומיות" הוא יוונית: **ἄτομος**, שפירושו "לא ניתן לחיתוך" - "א" (לא ניתן) "טומי" (חתך), כמו במילה אטום. דרישת האטומיות משמשת במערכות רבות להבטחת תקינותם של הנתונים.

דרישת האטומיות היא אחת מארבע דרישות ACID (ביחד עם עקביות, בידוד ועמידות) שהן דרישות אמינות מקובלות ממסדי נתונים. במערכות מסדי נתונים מקובל שכל התחברות למסד הנתונים נעשית בתנועה נפרדת. בכל רגע המשתמש יכול לבחור **לבטל** (**Abort**) את התנועה. בסופה הוא מצהיר על **התחייבות** (**Commit**) לתנועה. משתמשים מחיבורים אחרים יראו את השינויים מהתנועה כשינוי נקודתי שנעשה ברגע ההתחייבות[דרוש מקור: התיאור כנראה לא לגמרי מדויק].

יש מסדי נתונים, כגון קסנדרה, שמחליפים את דרישות האטומיות בדרישה חלשה יותר על מנת להבטיח ביצועים טובים בסביבה מבוזרת.

מונחים קרובים קיימים גם בתחומים אחרים של מדעי המחשב:

* **פעולה אטומית** היא פעולה שמערכת ההפעלה מבטיחה שתתבצע (או לא בכלל) במלואה. לדוגמה, אם רוצים לעדכן את תוכנו של קובץ, אפשר לפתוח אותו לכתיבה, לעדכן את תוכנו ולסגור אותו. אולם רצף הפעולות הזה אינו אטומי ולא מובטח שתוכנית אחרת לא תנסה לכתוב באמצע או תמצא את הקובץ במצב חצי מעודכן. אפשרות חלופית היא ליצור עותק זמני של הקובץ בצד ובסיום העדכון לשנות את שמו של העותק הזמני (rename) לשם הקובץ המקורי. פעולת שינוי השם היא פעולה אטומית כשלעצמה. אם היא תיכשל, יישאר העותק המקורי. אם היא תצליח, נקבל את העותק החדש.
* **משתנה אטומי** הוא תא זיכרון אשר מערכת ההפעלה מבטיחה שקריאה ממנו תחזיר תמיד ערך עקבי ללא צורך בנעילה. למשל, אם תוך כדי שינוי שני ביטים במשתנה מישהו קורא אותו, הוא יקרא אך ורק אחרי השינוי או לפניו ולא כשאחד הביטים כבר השתנה והשני עדיין לא.
**יונה רוזן** (17 בינואר 1919–2004) היה מצנחני היישוב במלחמת העולם השנייה.

ביוגרפיה
--------

רוזן נולד בשם "ג'ולה רוזנפלד" בעיר קלוז'-נאפוקה שבטרנסילבניה, רומניה. הוא הצטרף לתנועה הנוער הציונית "אביבה - באריסיה", ובגיל 16 נבחר להנהגה הארצית של התנועה. בשנת 1939 עלה לארץ ישראל בספינת מעפילים יחד עם אשתו הטריה, יבקה.

רוזן התגייס לפלמ"ח והתנדב להיות בין צנחני היישוב. לאחר תקופת אימונים, הוצנח יחד עם עוד שלושה - חנה סנש, אבא ברדיצ'ב ופרץ גולדשטיין - לתוך יוגוסלביה, משם היה אמור להגיע להונגריה. לאחר שלא הצליח לעבור את הגבול להונגריה, הוחזר למצרים (ממנה יצאו הצנחנים) ומשם לארץ. בסיום המלחמה נשלח יונה להונגריה כדי לסייע בארגון הבריחה. הוא נחשף ונעצר על ידי משטרת הונגריה וישב בבית הסוהר חודש ימים ולאחריו חזר ארצה.

במלחמת העצמאות שירת בחטיבת יפתח. לאחר המלחמה השתתף, עם יתר חברי הגרעין שלו, בייסוד קיבוץ מעגן. בשנת 1951 נשלח על ידי נתיב לברית המועצות.

לאחר שחזר לארץ מילא מספר תפקידים, בהם גזבר הקיבוץ מעגן ורכז הקניות של איחוד הקיבוצים. בשנת 1966 נשלח לרומניה, כדי לסייע בהעלאת היהודים. אחרי שובו היה סגן ואחר כך ראש המועצה האזורית עמק הירדן.

בשנת 2002 יצא לאור בקיבוץ דליה, בהוצאת מערכת, ספרו, שנכתב עם יהודית רותם, "נקראתי ואלך".

נפטר בשנת 2004, והובא למנוחות בבית העלמין שבקיבוצו מעגן. אשתו חווה נפטרה שנתיים אחריו, ונקברה לצדו.

קישורים חיצוניים
----------------

ויקישיתוף מדיה וקבצים בנושא **יונה רוזן** בוויקישיתוף

הערות שוליים
------------

1. ↑  צנחני היישוב היהודי בארץ ישראל. תקופת סוף מלחמת העולם הראשונה. אתר עמותת ידידי גדוד 202

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007425983905171
* ISNI: 0000 0000 4383 4305
* LCCN: no2003086647
* VIAF: 43992562
* WorldCat: lccn-no2003086647

 |
**מהמט השישי** (או **מהמט וחידטין**) (טורקית **VI. Mehmet, Vahidettin**; טורקית עות'מאנית **محمد السادس** או **محمد وحيد الدين**, ‏14 בינואר 1861 – 16 במאי 1926) היה הסולטאן ה-36 והאחרון של האימפריה העות'מאנית, החל מ-4 ביולי 1918 ועד ביטול הסולטנות על ידי האספה הלאומית הגדולה של טורקיה ב-1 בנובמבר 1922.

ביוגרפיה
--------

מהמט השישי נולד ב-14 בינואר 1861, והיה בנו של הסולטאן אבדילמג'יט הראשון, ואחיו של קודמו בתפקיד, מהמט החמישי. מהמט היה ליורש העצר עם ההתנקשות בחייו של הנסיך יוסוף איזטין, בנו של הסולטאן אבדילאזיז.

מהמט השישי עלה על כס הסולטנות לקראת סופה של מלחמת העולם הראשונה וחתימת הפסקת האש של מודרוס ב-30 באוקטובר 1918 אשר נישלה את האימפריה מכל שטחיה שמחוץ לאסיה הקטנה ותראקיה המזרחית, והעניקה למדינות ההסכמה את הרשות לתפוס ולהחזיק ב"כל נקודה אסטרטגית" בשטחיה. בנובמבר 1918 נכבשה הבירה איסטנבול בידי כוחות בריטים וצרפתים ולמהמט השישי לא הייתה שליטה על המדינה. עד מהרה הוא הפך לבובה בידי המינהל הצבאי בעיר, הוא החל משפט פנימי נגד שלושת הפאשות על אחריותם בדחיפת האימפריה לתוך מלחמת העולם וב-5 באפריל 1920 ובלחץ המינהל הצבאי, הוא הורה על פיזורו של הפרלמנט הע'ותמאני הרביעי והאחרון. ב-10 באוגוסט 1920 חתמו נציגיו של מהמט השישי על הסכם סוור שהסדיר את תנאי כניעתה של האימפריה העות'מאנית והעניק חלקים משטחיה הנותרים באסיה הקטנה ובתראקיה המזרחית ליוון, איטליה, צרפת, בריטניה ולרפובליקה הדמוקרטית של ארמניה. 

במקביל להתרחשויות אלה ייסדה התנועה הלאומית הטורקית בראשות מוסטפא כמאל את האספה הלאומית הגדולה של טורקיה באנקרה ב-23 באפריל 1920, וזו דחתה את הסכם סוור וסירבה לקבל את תנאיו. בין מהמט השישי לבין האספה הלאומית התפתחה מחלוקת גלויה, אשר הובילה, עם סיום המאבק המזוין האחרון במלחמת העצמאות של טורקיה באוקטובר 1922, לביטול מוסד הסולטנות ולעזיבתו של מהמט השישי את טורקיה ב-17 בנובמבר 1922. מהמט השישי יצא לגלות, תחילה במלטה ולאחר מכן באיטליה. הוא נפטר ב-16 במאי 1926 בסן רמו ונקבר בדמשק.

קישורים חיצוניים
----------------

ויקישיתוף מדיה וקבצים בנושא **מהמט השישי** בוויקישיתוף
* מהמט השישי, באתר אנציקלופדיה בריטניקה (באנגלית)
* הכתרתו של מהמט השישי, סרטון באתר יוטיוב

| **הסולטאנים העות'מאנים (1922-1299)** |
| --- |
| 

|  |  |
| --- | --- |
| עות'מאן הראשון • אורהן הראשון • מוראט הראשון • באיזיט הראשון • מהמט הראשון • מוראט השני • מהמט השני • באיזיט השני • סלים הראשון • סולימאן הראשון • סלים השני • מוראט השלישי • מהמט השלישי • אהמט הראשון • מוסטפא הראשון • עות'מאן השני • מוראט הרביעי • איברהים הראשון • מהמט הרביעי • סולימאן השני • אהמט השני • מוסטפא השני • אהמט השלישי • מהמוט הראשון • עות'מאן השלישי • מוסטפא השלישי • אבדילהמיט הראשון • סלים השלישי • מוסטפא הרביעי • מהמוט השני • אבדילמג'יט הראשון • אבדילאזיז • מוראט החמישי • עבדול חמיד השני • מהמט החמישי • מהמט השישי • אבדילמג'יט השני |  |

 |

|  |  |  |
| --- | --- | --- |
| **הקודם**:**מהמט החמישי** | **שליטי האימפריה העות'מאנית** 1918–1922 | **הבא**:**אבדילמג'יט השני** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007516599205171
* BnF: cb135549796 (data)
* GND: 119160641
* ISNI: 0000 0003 7429 7874
* LCCN: n88035075
* MusicBrainz: 3b46ca02-9fa9-42fb-9101-6ebddde9513d
* NTA: 085052019
* SUDOC: 158601742
* TDVİA: mehmed-vi
* VIAF: 10649783
* WorldCat: lccn-n88035075

 |
**אורניתופסיס** (שם מדעי: ***Ornithopsis***; משמעות שמו: "דמוי-עוף") הוא סוג של דינוזאור זאורופודי שחי באנגליה בקרטיקון התחתון שלפני 125 מיליון שנה. מאובני היצור נמצאו ב-1870 ונחקרו בידי החוקר הבריטי הארי גובייר סיילי. בסוג נמצא מין אחד (*O. hulkei*) ומין נוסף (*O. eucamerotus*) נחשב כיום לטקסון מוטל בספק. מינים נוספים ששויכו לסוג זה משויכים כיום לסוג צטיוזאורוס שחי בתקופה אחרת.

מחקר
----

היצור שהתגלה נחשב בידי החוקר סיילי ליצור מקשר בין עופות לפטרוזאורים ודינוזאורים. החוקר ריצ'רד אוון, בן תקופתו שלל את הרעיון. במקום הוא איחד את השלד עם רבע שלד של איגואנודון ויצר את הסוג בותריוספונדילוס שכיום נחשב ללא רלוונטי. מאובנים אחרים הוא החשיב לחלק מהסוג *Chondrosteosaurus*.

ב-1887 סברו כמה חוקרים שמבנה החוליות שלהם דומה מאוד לחוליות של צטיוזאורוס ושל צטיוזאוריסקוס וסיווגו אותם בשם זה. בהמשך הם הופרדו לסוג עצמאי.

יצור זה שנותרו ממנו רק החוליות משוער שהגיע לאורך 15 עד 20 מטר. העצמות שלו דקות מאוד יחסית בצורה שמזכירה עופות, אך אין לו קשר לעופות.

קישורים חיצוניים
----------------

ויקישיתוף מדיה וקבצים בנושא **אורניתופסיס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
 |
אווז בגן חיות
אווז מעופף
 *Anser fabalis*
**אווז אחו** (שם מדעי: anser fabalis) הוא מין של אווז, קרוב לאווז האפור. יחסית למינים אחרים של אווז, גודלו בינוני. תפוצתו בעיקר באירופה ובאסיה. בישראל הוא נחשב לעוף נדיר (כמו קרובו האווז האפור שאף הוא נדיר בארץ). אזור הדגירה של אווז האחו משתרע מצפון אירופה עד לצפון-מזרח אסיה.

מידע כללי
---------

בדומה לעגורים, האווזים רועים בשדה, וזאת בניגוד לברווזים האוכלים בתוך המים. באזורים שבהם עגורים ואווזי אחו רועים בשדה יחד (כמו בישראל), האווזים מפיקים תועלת מכך שהעגורים מתריעים מפני טורפים. בשרו של אווז האחו משמש למאכל אדם (גם בישראל).

תיאור
-----

אווז האחו נפוץ בעיקר באירופה ובאסיה, אך בישראל הוא נדיר למדי, שכן הוא מעדיף אזורים צפוניים יותר. בתי-גידולו האופייניים הם בריכות, אגמים, נהרות ושדות מרעה פתוחים. יחסית למיני אווז אחרים, גודלו בינוני וצווארו ארוך. אורך גופו של פרט בוגר: 68-90 ס"מ, מוטת כנפיו 140-174 ס"מ ומשקלו כ-4 קילוגרם. הזכרים גדולים מהנקבות במידה ניכרת. צבע נוצותיו כהה יחסית. קצה המקור כהה ובסיסו כתום. גם הרגליים לרוב כתומות. בעונת הקינון הוא דוגר בעשב ובאיים בטונדרה ובטייגה. בחורף הוא נמצא בשדות חקלאים, במישורי עשב, בחוף הים ובשפכי נהרות. אווז האחו אינו נתון בסכנת הכחדה.

פירוש שמו
---------

פירוש השם המדעי של אווז האחו הוא "אווז השעועית" (faba – שעועית), וכך הוא מכונה גם באנגלית (bean goose), זאת כיוון שהוא רועה לרוב בשדות חקלאיים שבהם מגדלים שעועית. הוא ניזון מנבטים ומעלים צעירים שהוא מוצא בשדה.

תת-מינים של אווז האחו
---------------------

רוב החוקרים מבחינים בין שתי קבוצות של אווזי אחו.

הקבוצה הראשונה היא הדוגרים הדרומיים יותר, המצויים לרוחב רצועת הטייגה מסקנדינביה מזרחה עד למזרח סיביר. קבוצה זו גדולה יותר, והפרטים בה מתאפיינים בצוואר ובמקור ארוכים יחסית. בקבוצה זו שלוש תת-קבוצות: fabalis, middendorfi  ו-johanesoni.

הקבוצה השנייה היא הדוגרים הצפוניים יותר, המצויה לרוחב רצועת הטונדרה, מהטונדרה של צפון מערב רוסיה לרוחב אסיה עד לצפון מזרח אסיה. קבוצה זו קטנה יותר. הפרטים בה מתאפיינים בצוואר ובמקור קצרים יחסית. בקבוצה זו שתי תת-קבוצות: rossicus ו-serrirostris.

תפוצה בישראל
------------

אווז האחו נצפה בישראל חמש פעמים, מתוכן שלוש פעמים באגמון החולה:

**-** תצפית ראשונה - אילת, מרץ 2007 - במגרש הכדורגל העירוני.

**-** תצפית שנייה - במאגר כפר ברוך בחורף 2011/2012.

**-** תצפית שלישית - באגמון החולה בחורף 2013/2014.

**-** תצפית רביעית - ביקור אביבי ב-2.3.15 באגמון החולה-קק"ל.

- אווז האחו ה-5 לישראל נמצא ב-8.12.16 באגמון החולה.

נדידה של אווז האחו
------------------

האווזים נודדים בדרך כלל  מהצפון הרחוק - אזור סקנדינביה וסיביר, שם הם מקננים בקיץ, אל האזורים המישוריים של מרכז אירופה, סביב הים השחור, כמו בולגריה, רומניה ואוקראינה שבהם הם עושים את החורף.

קישורים חיצוניים
----------------

ויקישיתוף מדיה וקבצים בנושא **אווז האחו** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* GBIF
 |

* דיסקוס הגליל- אווז אחו
* אתר הצפרות הישראלי- אווז אחו
* mynet עמק וגליל - אווז האחו קפץ לביקור באגמון החולה (אורכב 04.07.2017 בארכיון Wayback Machine)

הערות שוליים
------------

1. ↑  דיסקוס הגליל- אווז אחו
2. ↑  אתר הצפרות הישראלי- אווז אחו
3. ↑  אתר הצפרות הישראלי- אווז אחו
4. ↑  עמק וגליל אווז אוחו (ארכיון)
5. ↑  עמק וגליל אווז אחו (ארכיון)
**מהמט הראשון** (טורקית **I. Mehmet** (כונה צ'לבי [בתרגום חופשי: אציל] טורקית **Çelebi Mehmet** או **Mehmet Çelebi**; טורקית עות'מאנית **محمد چلبى**; 1386 – 26 במאי 1421) היה סולטאן האימפריה העות'מאנית מ-1413 ועד מותו ב-1421.

ביוגרפיה
--------

מהמט נולד ב-1389 לסולטאן באיזיט הראשון. לאחר שבאיזיט הראשון ניגף בקרב אנקרה ונפל בשביו של טימור לנג, נגררה הסולטנות לתקופת כאוס ומאבקי ירושה (תקופת בין המלכים - Fetret Devri), מהם יצא מהמט הראשון כשידו על העליונה. הוא החל, למעשה, את המנהג שבו לאחר מותו של הסולטאן, נפתח מאבק ירושה בין בניו, וזה שמצליח לתמרן בין הכוחות הפוליטיים והצבאיים ולפיכך "עומד במבחן", זוכה בירושה ומוציא להורג את אחיו כדי למנוע כל תחרות. מנהג זה הופסק רק במאה ה-16 עם הופעת סולטנות הנשים.
את אחיו, מוסטפא צ'לבי (אנ') לא הרג אלא שלח לגלות באי למנוס.

מהמט הוכתר לסולטאן והחל לייצב את האימפריה ולאחות את קרעיה. הוא כבש את איזמיר ואת ולאכיה, והביס את נסיכות קרמנאואולו (Karamanoğulları), יריבתה העיקרית של העות'מאנים. עם זאת, הוא נענה לתחינתם של בני קרמנאואולו ואיפשר להם להמשיך ולהחזיק באדמתם, תוך שהוא מספחם הלכה למעשה לאימפריה שלו.

מהמט התנגד לעלייה המטאורית בכוחם של הנוצרים באימפריה בימי אביו. הוא הדיח נוצרים רבים מתפקידם ומינה טורקים תחתיהם. הוא הוריד את ההטבות של צבא הדוושירמה הנוצרי, ודאג שיוכפף באופן תמידי למרותו האישית. מהמט השתמש פעמים רבות בשיטת הע'זו (הפשיטות האסלאמיות) לצורך כיבושיו. הוא מת לאחר שמונה שנים בלבד בשלטון, ומותו נשמר תחילה בסתר כדי למנוע מהאימפריה לגלוש שוב למאבקי כוח פנימיים.

המאוזוליאום של מהמט הראשון בבורסה

קישורים חיצוניים
----------------

ויקישיתוף מדיה וקבצים בנושא **מהמט הראשון** בוויקישיתוף
* מהמט הראשון, באתר אנציקלופדיה בריטניקה (באנגלית)

| **הסולטאנים העות'מאנים (1922-1299)** |
| --- |
| 

|  |  |
| --- | --- |
| עות'מאן הראשון • אורהן הראשון • מוראט הראשון • באיזיט הראשון • מהמט הראשון • מוראט השני • מהמט השני • באיזיט השני • סלים הראשון • סולימאן הראשון • סלים השני • מוראט השלישי • מהמט השלישי • אהמט הראשון • מוסטפא הראשון • עות'מאן השני • מוראט הרביעי • איברהים הראשון • מהמט הרביעי • סולימאן השני • אהמט השני • מוסטפא השני • אהמט השלישי • מהמוט הראשון • עות'מאן השלישי • מוסטפא השלישי • אבדילהמיט הראשון • סלים השלישי • מוסטפא הרביעי • מהמוט השני • אבדילמג'יט הראשון • אבדילאזיז • מוראט החמישי • עבדול חמיד השני • מהמט החמישי • מהמט השישי • אבדילמג'יט השני |  |

 |

|  |  |  |
| --- | --- | --- |
| **הקודם**:**תקופת בין המלכים** | **שליטי האימפריה העות'מאנית** 1413–1421 | **הבא**:**מורט השני** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 124832911
* ISNI: 0000 0003 8194 9877
* NLP: A37356975
* TDVİA: mehmed-i
* VcBA: 495/160195
* VIAF: 263937854
* WorldCat: viaf-10789830

 |
**אווז האנדים** (שם מדעי: *Neochen melanoptera*) הוא מין של ברווז בינוני ממשפחת הברווזיים. הוא מצוי בטבע באמריקה הדרומית במורדות הרי האנדים ומכאן שמו. בעבר שייכו אותו לסוג ברווז צדפות אך כיום הוא משויך לסוג נאוצ'ן לצד אווז אורינוקו.

מאפיינים
--------

אווז זה מגיע לאורך 75-80 ס"מ ולמשקל 2.7-3.5 ק"ג. אין הרבה הבדלים בין הזכרים והנקבות, אף שהנקבות יותר קטנות. האווז בעל נוצות לבנות, פלג גוף תחתון שחור וקצות כנפיים וזנב שחורים. הצוואר בינוני והראש קטן עם מקור קצר וורוד. הרגליים ארוכות ואדומות. במראהו הוא מזכיר מאוד אווז אמיתי או ברבור, אך שייך לתת-משפחה ברווזי צדפות.

האווז שוכן במדרונות האנדים עד לגובה 3,000 מטר מפרו לארגנטינה וצ'ילה. הוא מצוי רוב הזמן בביצות ואגמים רדודים בגובה רב. האווזים חיים בזוגות או משפחות קטנות המורכבות מזכרים ונקבות. זוג הורים יגוננו בתוקפנות על שטחם, בעיקר בעונת הרבייה. הם מקננים בסמוך למים ומטילים 5-10 ביצים הבוקעות כעבור 30 יום. שני ההורים מטפלים באפרוחים.

כמו מרבית האווזים האווז ניזון בעיקר מעשבים, צמחי מים וחרקים שנמצאים סביבו.

קישורים חיצוניים
----------------

ויקישיתוף מדיה וקבצים בנושא **אווז האנדים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  אווז האנדים באתר הרשימה האדומה של IUCN
**דידימה** (ביוונית עתיקה: **Δίδυμα**) הייתה עיר מקדש יוונית לחופי איוניה, בקרבת העיירה דידים בטורקיה המודרנית. בדידימה היה מקדש לאפולו ופעלה בו אורקל. אנשים רבים הגיעו לדידימה מכל רחבי העולם העתיק להתפלל במקדש ולשאול בעצת האורקל.

משמעות השם
----------

תרגום המילה "דידימה" ביוונית הוא "תאומים". המקדש קרוי כך על שם התאומים, אפולו וארטמיס, ילדיהם של זאוס ולטו. לארטמיס ישנו מקדש לא רחוק מדידימה, ליד מילטוס.

מיקום
-----

לרוב המקדשים לאפולו היו על הר גבוה או בקצה צוק, כך שהם נראו קרובים לאלים. לעומת זאת, דידימה נבנתה במישור בגובה פני הים. עובדה זו אולי מרמזת על כך שהמקדש מגשר בין עולם בני האדם לאלים, ולכן נמצא בסמיכות לבני האדם.

מבנה
----

מבט אווירי על המקדש
המקדש בנוי בצורה ייחודית. המקדש בנוי כאכסדרה אשר במרכזה יש חצר פנימית פתוחה לכיפת השמיים. נראה שבחצר זו ניטעו עצים קדושים.

בכניסה למקדש היו 2 דלתות שהובילו למערכת מסועפת של מנהרות שבסופן מגיעים למרכז הפנימי של המקדש. המסע במנהרות אלו גרם למאמין לחוות את הקשר בין העולם המעשי של האדם לעולם הרוחני של האורקל והאלים בצורה מוחשית ביותר.

בחדר סודי תת-קרקעי במקדש ישבה האורקל, כמו האורקל בדלפי. מתחת למקום מושבה היה מעיין קדוש, שנוצר ככל הנראה משבר גאוגרפי.

האורקל
------

חוקרים סבורים כי נבואותיה של האורקל היו בעקבות גזים רעילים שעלו מהמעיין הקדוש, וגרמו לאורקל לטירוף חושים.

לאורקל הייתה השפעה רבה על המאמינים היוונים בעולם העתיק. לדוגמה, כשאלכסנדר מוקדון הגיע אליה היא כינתה אותו "בנו של זאוס", וכך כוחו וגדולתו עלו.

קישורים חיצוניים
----------------

ויקישיתוף מדיה וקבצים בנושא **דידימה** בוויקישיתוף
* 

* אתר האינטרנט הרשמי של דידימה
* Didyma Apollon Temple Turkey
* Site of Didyma
* *Rather exhaustive picture series of Didyma*
* Project Perseus - The major Anatolian sanctuary dedicated to Apollo
* דידימה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560896505171
* BnF: cb12146757s (data)
* GND: 4012141-0
* LCCN: sh86005115
* VIAF: 315170042
* WorldCat: viaf-315170042

 |
*Anser brachyrhynchus*
Anser brachyrhynchus
**אווז וְרוֹד-רגל** (שם מדעי: *Anser brachyrhynchus*) הוא מין של אווז ממשפחת הברווזיים הנפוץ בעיקר בצפון ומערב אירופה.

אורכו של האווז 60–75 ס"מ, מוטת כנפיו 135–170 ס"מ ומשקלו 1.8-3.4 ק"ג. הוא בעל נוצות אפורות, מקור ורוד ורגליים ורודות עם קרומי שחייה. הבטן לבנה והכנפיים מפוספסות בלבן. הזנב קצר. זו אחד מהקטנים שבאווזים.

האווז מצוי בעיקר בצפון אירופה באיסלנד, גרינלנד וסבאלברד. בחורף האווז נודד דרומה לבריטניה, הולנד ומערב דנמרק שם חמים יותר. האווז מצוי בערבות עשבים וכרי מרעה וניזון בעיקר מעשבים וצמחי טונדרה הגדלים ביבשה ובמים. הוא ניזון גם מגידולים כמו לפתית, סלק סוכר או תפוח אדמה. האווזים נודדים יחדיו בלהקות וקוראים אחד לשני בקול.

קישורים חיצוניים
----------------

ויקישיתוף מדיה וקבצים בנושא **אווז ורוד-רגל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
* IBC
 |

הערות שוליים
------------

1. ↑  אווז ורוד-רגל באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561522105171

 |
**תסמונת באד קיארי** (באנגלית: **Budd-Chiari syndrome**) היא תסמונת קלינית הנגרמת כתוצאה מחסימה של ורידי הכבד (hepatic veins) אשר מתנקזים לווריד הנבוב התחתון (IVC). תסמונת זו כוללת טריאדה קלאסית: התפתחות כאב בטני, מיימת (הצטברות נוזלים בחלל הבטן) והגדלה של הכבד. התסמונת יכולה להיות חדה, חריפה, כרונית, או אסיפטומטית. שיעור ההיארעות שלה כאחד למיליון, וקיימת יותר אצל נשים מאשר אצל גברים, בעיקר נשים צעירות.
בתסמונת זו יש יתר לחץ דם פורטלי.

תסמינים קליניים
---------------

כפי שצוין לעיל, מחלה זו יכולה להתפתח באופן חד, ואז תסמיניה יהיו כאב בטן, עליה במשקל בגלל מיימת, הגדלת כבד וטחול, צהבת, עליה בטראנס אמינזות. לעיתים יכולה להיווצר רשת של ורידונים צדדיים (קולטרלים) מסביב לאזור החסימה אשר נראית כמו רשת עכביש.

סיבות למחלה
-----------

אצל כ-30% עד מחצית מהחולים, הסיבה למחלה אינה ידועה.
כ-75% מהחולים בעלי סיבה ידועה למחלה, נמצא כי הסיבה היא קרישיות יתר, הנובעת ממגוון של סיבות: פוליציטמיה וורה (יתר כדוריות דם אדומות), שימוש בגלולות למניעת היריון, היריון, הימצאות נוגדנים עצמיים כגון APLA.
אצל 25% נמצאו סיבות אחרות, כגון לחץ על ורידי הכבד כתוצאה מגידול חיצוני לכבד, או קרצינומה הפטו-צלולרית.

תמונה היסטולוגית
----------------

כתוצאה מהחסימה בוורידים המנקזים את הכבד, דם לא יוצא מהכבד, והכבד גדול מאוד, מלא דם, והקופסית העוטפת אותו מאוד מתוחה. הכבד דומה מבחינה היסטולוגית ל-nutmeg, יש גודש מסביב לווריד המרכזי ועלול להתפתח נמק (נקרוזיס) אם יש גודש רב מדי. לצורך האבחנה יש לבחון האם בווריד המרכזי יש עדות לפקקת, פקק טרי של תסחיף.

ישנה מחלה נוספת, Hepatic Veno-Occlusive Disease, אשר דומה מבחינות רבות למחלה זו. הכבד אדום ומוגדל ויש חסימה של דם בווריד הכבד, אולם מחלה זו נגרמת בעיקר עקב תרופות לטיפול במושתלי מח עצם- התרופות והטיפול פוגעים בתאי האנדותל של הוריד המרכזי וגורמים להיצרותו (בהיסטולוגיה נראה גודש אולם לא יהיה פקק בווריד המרכזי אלא תאי אנדותל נפוחים הסותמים את החלל).

פרוגנוזה
--------

עבודות מסוימות נעשו כדי לבחון את הפרוגנוזה של חולים במחלה זו. באופן כללי, כ-2/3 מהחולים שורדים 10 שנים לאחר גילוי המחלה. השרידות תלויה במספר גורמים, כגון הסיבה הראשונית להתפתחות תסמונת זו (אם מדובר במחלה מיילופרוליפרטיבית קיים סיכון להתפתחות לוקמיה ואז סיכויי השרידות נמוכים יותר).

טיפול רפואי
-----------

הטיפול הרפואי כולל טיפול להפחתת התסמינים, כגון מתן משתנים למיימת, הפחתה בצריכת הנתרן, מתן נוגדי קרישה, או פעילות כירורגית, יצירת (portocaval shunt). במקרי הצורך יש לשקול השתלת כבד.
לאחר פעילות כירורגית לפתיחת החסימה, המיימת נעלמת אחרי יומיים.

קישורים חיצוניים
----------------

ויקישיתוף מדיה וקבצים בנושא **תסמונת באד-קיארי** בוויקישיתוף

הערות שוליים
------------

1. ↑  Rajani R, Melin T, Björnsson E, Broomé U, Sangfelt P, Danielsson A, Gustavsson A, Grip O, Svensson H, Lööf L, Wallerstedt S, Almer SH. (פבר' 2009). "Budd-Chiari syndrome in Sweden: epidemiology, clinical characteristics and survival - an 18-year experience". *Liver International*. **29** (2): 253–9. doi:10.1111/j.1478-3231.2008.01838.x. PMID 18694401. אורכב מ-המקור ב-2013-01-05. נבדק ב-2011-03-31. `{{cite journal}}`:  (עזרה)תחזוקה - ציטוט: multiple names: authors list (link)

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**הגנת השכרות** היא הגנה במשפט הפלילי, המשמשת באופן עקרוני סייג לאחריות פלילית. למעשה, שכרות בעת ביצוע עבירה בדרך כלל מחמירה את מצבו המשפטי של הנאשם, ומסייעת לתביעה בכך שהיא יוצרת 'קיצור דרך' להוכחת יסוד נפשי. סייג השכרות מכונה בשל כך "הגנה מדומה". השכרות משמשת בפועל כהגנה לנאשם רק במצב ייחודי בו הנאשם נכנס למצב השכרות שלא מדעתו.

בחוק הישראלי
------------

### שכרות שלא מדעת

חוק העונשין פוטר אדם שנכנס למצב שכרות או שכרות חלקית שלא מדעתו:

> 
> לא יישא אדם באחריות פלילית למעשה שעשה במצב של שכרות שנגרמה שלא בהתנהגותו הנשלטת או שלא מדעתו
> 
> 
> 
> — סעיף 34ט(א) לחוק העונשין
> 

### שכרות מדעת

במצב של שכרות מדעת, היינו כאשר אדם היה מודע לכך שהוא משתכר, החוק קובע שחלה על האדם אחריות למעשיו כשיכור, ויש להתייחס למעשיו כאילו התקיימה בהם מחשבה פלילית. עם זאת, החוק לא מייחס לשיכור מדעת כוונה ביחס לאפשרות קרות התוצאה, אלא אדישות בלבד:

> 
> עשה אדם מעשה במצב של שכרות והוא גרם למצב זה בהתנהגותו הנשלטת ומדעת, רואים אותו כמי שעשה את המעשה במחשבה פלילית, אם העבירה היא של התנהגות, או באדישות אם העבירה מותנית גם בתוצאה
> 
> 
> 
> — ס' 34ט(ב) לחוק העונשין
> 

בדרך כלל שיכורים שמבצעים עבירות נכנסים למצב השכרות מדעת. החוק רק מחמיר את מצבם המשפטי של שיכורים אלו, ומיקל על התביעה בכך שהוא יוצר מעין 'קיצור דרך' להוכחת יסוד נפשי. לפיכך, מקובל לכנות את הגנת השכרות כ"הגנה מדומה".

### שכרות כדי לעבור עבירה

כאשר אדם משתכר בכוונה על מנת שיבצע עבירה מתוך שכרותו, חלה עליו אחריות פלילית ביחס לעבירות שביצע בשכרותו, ובית המשפט מתייחס למעשיו כאילו התקיימה בהם מחשבה פלילית, וכן כאילו הייתה לו כוונה במעשיו ביחס לאפשרות קרות התוצאה:

> 
> גרם אדם למצב השכרות כדי לעבור בו את העבירה, רואים אותו כמי שעבר אותה במחשבה פלילית אם היא עבירה של התנהגות, או בכוונה אם היא מותנית גם בתוצאה
> 
> 
> 
> — סעיף 34ט(ג) לחוק העונשין
> 

### הגדרת השכרות

השכרות מוגדרת בחוק העונשין כמצב של חוסר הכרה מסוים הנגרם כתוצאה מצריכת משקה אלכוהולי או סמים. הצד הרוצה לטעון למצב שכרות צריך להוכיח שמתקיימים התנאים הבאים:

1. הנאשם השתכר שלא מדעתו.
2. הנאשם היה חסר יכולת להבין את מה שעשה או את הפסול שבמעשהו, או שהיה חסר יכולת להימנע מעשיית המעשה.
3. קיים קשר סיבתי בין שני התנאים הקודמים.

ביאורים
-------

1. ↑  כלומר, הגנה שבניגוד להגנה רגילה שעומדת לזכותו של הנאשם - דווקא מגדילה את סיכויי ההרשעה.

הערות שוליים
------------

1. ↑  ע"פ 6679/04 סטקלר נ' מדינת ישראל (נבו 11.05.2006)
2. ↑   סעיף 34ט(ד) לחוק העונשין, בספר החוקים הפתוח
3. ↑  ע"פ 6331/11 יאסר אשתיי נ' מדינת ישראל (נבו 07.03.2013)
*Anser canagicus*
**אווז קיסרי** (שם מדעי: Chen canagica) הוא מין של אווז החי באזור הארקטי של ים ברינג, באלסקה שבארצות הברית ועד לקמצ'טקה שברוסיה. בחורפים הוא נודד לעבר האיים האלאוטיים. הוא שייך לסוג אווז לבן יחד עם אווז השלג ואווז רוס, ולעיתים נחשב גם כמין בסוג אווז.

אורכו של האווז 66-89 ס"מ והוא בעל גוף מוצק אפור עם פסים לאורך הגוף וצוואר לבן. הרגליים כתומות כתוצאה מברזל במים והמקור ורוד. לעיתים הפנים מעט זהובות.

מין זה פחות חברותי מקרוביו והוא חי בקבוצות משפחתיות קטנות. הם מקננים בטונדרה ומטילים על הקרקע 3-7 ביצים. הם חיים באזורי החוף ומשירים את הנוצות ליד מושבות הרבייה ואז שוחים בים לעבר החופים הסלעיים של הדרום. הם ניזונים בעיקר מצמחי ים ואצות.

קישורים חיצוניים
----------------

ויקישיתוף מדיה וקבצים בנושא **אווז קיסרי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  אווז קיסרי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543355005171

 |
מפת אזור העמקים היבשים מקמרדו.   
 עמק בארוויק ממוקם ברביע הראשון מימין,   
 בשורה השנייה מלמעלה של רביעי המפה.
**עמק בלהאם** (באנגלית: **Balham Valley**) הוא עמק שאינו מכוסה קרח בארץ ויקטוריה, שבאנטארקטיקה.

העמק ממוקם בין רכס אינסל לבין פסגות האפוקליפסה.

היסטוריה
--------

### מקור השם

שמו של רכס הגבעות ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

הרכס נקרא על שם ר. וו. בולהאם (R.W. Balham), שהיה ביולוג במשלחת החקר הניו זילנדית מטעם המשלחת הטראנס-אנטארקטית של חבר העמים הבריטי. בולהאם היה הראשון שחקר את הבילוגיה במים המתוקים באזור זה בעונת המחקר (הקיץ האנטארקטי) שבשנים 1957–1958.

אזור אנטארקטי מוגן במיוחד
-------------------------

שטח של 480 קילומטרים רבועים, הכולל חלקים מעמק בלהאם ועמק בארוויק הסמוך, הם אזור אנטארקטי מוגן במיוחד, המוגן תחת מערכת האמנה האנטארקטית כמו אזור מוגן במיוחד באנטארקטיקה (ASPA) אזור מספר 123.

האזור מוגן עקב היותו אחד מהעמקים יבשים של מקמרדו, שפחות הושפע או זוהם על ידי בני אדם. בכך העמק מהווה כבסיס ייחוס לשינויים שנעשים על ידי האדם במערכות אקולוגיות של מדבר קוטבי (בהשוואה לייתר העמקים היבשים, הנחקרים על ידי מדענים).

| אתרים ברכס אינסל |
| --- |
| הרים | אינסל • גרין • האלזן • קנפילד |
| עמקים | בולהאם • מקלווי |
| אגמים | בולזאיי |

| אזורים אנטארקטיים מוגנים מיוחדים |
| --- |
| ארץ המלכה אליזבת | עמק דייוויס • אגם פורלידס | מפלי הדם |
| ארץ המלכה מוד | עמק יוקידורי |
| אדמת מק. רוברטסון | מונולית מוריי • מונולית סקאלין • איי רוקרי |
| ארץ הנסיכה אליזבת | מפרץ אמאנדה • הר הארדינג • חצי האי מיול |
| ארץ המלכה מרי | האי האסוול |
| ארץ וילקס | האי ארדרי • האי פרייזר • חצי האי קלארק |
| ארץ אדלי | האי ברנרד • נונאטאק בן דוקטור |
| ארץ ג'ורג' החמישי | בקתות מוסון |
| ארץ ויקטוריה | כף אדייר • עמק בארוויק • עמק בולהאם • כף האלט |
| ים רוס | רמת ארייבאל • כף קרוזייר |
| ארץ פאלמר | אגם אבליישן • נקודת אבליישן • עמק אבליישן • הר מוניק • הר מרטין |
| ארץ גרהאם | נקודת ביסקו |
| איי שטלנד הדרומיים | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |
*Anser rossii*
**אווז רוס** (שם מדעי: *Chen rossii*) הוא מין של אווז החי ברחבי צפון אמריקה מקנדה עד מקסיקו. הוא דומה מאוד לאווז השלג הגדול ממנו אך חי באותו אזור. בעבר הוא שויך לסוג אווז.

תיאור
-----

אווז רוס הוא הקטן בסוג אווז לבן ואחד מהאווזים הקטנים ביותר. אורכו 53-66 ס"מ ומשקלו 1.6-1.8 ק"ג. הוא בעל נוצות לבנות על גופו ומקורו מאוד קצר וכן קצוות כנפיו שחורות. מעט פרטים בעלי מראה אפור יותר בצבעם ולחלק מקור כהה.

אווזים אלה חיים בצפון אמריקה מצפון קנדה ונודדים דרומה בחורף עד לדרום ארצות הברית כמו בניו מקסיקו וחלקם אף הגיעו לצפון מקסיקו. מספר מועט של אווזים יחידים חצו את האוקיינוס האטלנטי למערב אירופה ובכמה מדינות כמו בהולנד או בריטניה מספר אווזים קטן התקבע באגמים ובשדות.

האווזים חיים בלהקות ענקיות הנודדות יחד לאתרי הרבייה בדרום. הם נודדים גם עם אווזי ברנטה. הם חיים בזוגות ומקננים בסמוך למים. שני בני הזוג מטפלים באפרוחים ושומרים עליהם מטורפים כמו שחפים, עורבנים, ראקונים, סמורים ונחשים. הבוגרים עלולים להיטרף גם על ידי זאבים, שועלים, דובים, גיריות, פומות ושונרים אך בעיקר על ידי עופות דורסים כמו עיטמים.

הם עצמם רועים באדמות המרעה ובטונדרה ואוכלים עשב וחרקים.

קישורים חיצוניים
----------------

ויקישיתוף מדיה וקבצים בנושא **אווז רוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
* IBC
 |

להקת אווזי רוס עפים בארצות הברית
* אווז רוס באתר ibc.lynxeds (באנגלית)

הערות שוליים
------------

1. ↑  אווז רוס באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546162705171

 |
**דווניה** (בבולגרית: **Девня**) היא עיר בצפון מזרח בולגריה בשטח מחוז וארנה השוכנת 354 ק"מ צפונית מזרחית לבירה סופיה ו-25 ק"מ מערבית לבירת המחוז וארנה.

היסטוריה
--------

ב-106 הוקמה בסמיכות למיקום העיר המודרנית מצודה רומית בשם **מרטיאנופוליס** על ידי הקיסר הרומי טראיאנוס ונקראה על שם אחותו של הקיסר. במהלך המאה ה-5 הוחרבה המצודה. במהלך המאה ה-9 הקים אומורטאג חאן האימפריה הבולגרית הראשונה מצודת דרכים במקום. במהלך המאה ה-14 נכבש האזור על ידי האימפריה העות'מאנית ובתעודות עות'מאניות מהמאה ה-17 מצוי תיעוד ל-3 כפרים באזור: דווניה, כפר הנהר דווניה ופובליאנובו.

ב-1652 ציין נוסע עות'מאני בשם אווליה צ'לבי שבמקום יש 40 עד 50 טחנות רוח המשמשות מרכז טחינה אזורי של תבואה, גם לחקלאים מאזור דוברוג'ה. במהלך המלחמה העות'מאנית-רוסית (1828–1829) נהרסו מרבית הטחנות באזור. החל מראשית המאה ה-19, עידן התחייה הלאומית הבולגרית החלו לגלות עניין בממצאים הארכאולוגיים שבמקום ונערכו מספר חפירות שקשרו את השרידים לעיר העתיקה מרטיאנופוליס. לאחר המלחמה העות'מאנית-רוסית (1877–1878) עבר האזור מתוקף סיכומי קונגרס ברלין לחזקת נסיכות בולגריה. ב-27 באוגוסט 1969 החליטה הממשלה הבולגרית לאחד את שלושת הכפרים לעיר אחת שכונתה דווניה.

כלכלה
-----

באזור העיר קיימים מפעלים לעיבוד סוכר, יצור דשנים, כימיקלים וחומרי בניין. העיר ממוקמת בסמיכות לעורקי התחבורה מספר 7 ו-8, של נתיבי התעבורה הפאן-אירופיים. חלק נכבד מתעסוקת העיר נסמכת על קומפלקס הנמלים בעיר וארנה.

גאוגרפיה
--------

דווניה ממוקמת בעמק ובסמוך אליו עובר תוואי הנהר דווניה. בעיר שורר אקלים ממוזג והטמפרטורה השנתית הממוצעת היא 11oc. דווניה נודעת במעיינות הרבים הנובעים בסביבתה ומשמשים כמקור מי שתייה והשקייה חקלאית. הקרקע פורייה ועשירה ברקבובית.

קישורים חיצוניים
----------------

ויקישיתוף מדיה וקבצים בנושא **העיר דווניה** בוויקישיתוף
* 

* אתר האינטרנט הרשמי של דווניה

הערות שוליים
------------

1. ↑  "תקציר ההיסטוריה של דווניה", באתר הרשות המקומית דווניה (בבולגרית).

| **רשויות מקומיות וערי מחוז וארנה שבבולגריה** |
| --- |
| 

|  |  |
| --- | --- |
| וארנה • פרובאדיה • סובורובו • אקסאקובו • אוורן • בלוסלאב • ביאלה • דלגופול • דווניה • דולני צ'יפליק • ולצ'י דול • וטרינו • | מחוז וארנה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564294705171
* GND: 7606883-3
* VIAF: 126673491
* WorldCat (עם VIAF): 126673491

 |